La conservació de la biodiversitat constitueix un objectiu clau per a Catalunya, l'elevada biodiversitat de la qual constitueix una important font de recursos fitogenètics que cal conservar, ja que estan en perill de desaparició.
Per tant, cal adoptar les mesures oportunes per garantir-ne la conservació.
A Catalunya, l'any 2018, el Govern de la Generalitat va aprovar l'Estratègia del patrimoni natural i la biodiversitat de Catalunya, que és el document de planificació estratègica que defineix el full de ruta de les polítiques de conservació de la natura a Catalunya fins a l'any 2030.
El Departament d'Agricultura, Ramaderia, Pesca i Alimentació (DARP) és qui té, en l'àmbit de les seves competències, la funció d'articular els mitjans necessaris que permetin una conservació correcta del patrimoni fitogenètic, mitjançant la Sub-direcció General d'Agricultura i el Servei d'Ordenació Agrícola.
L'any 2012, el DARP va elaborar el Pla d'acció per a la biodiversitat cultivada a Catalunya, a fi de promoure la conservació, l'ús, la divulgació i la comercialització de les varietats locals de Catalunya.
Actualment, el DARP continua treballant en un nou Pla d'acció de la biodiversitat cultivada, conjuntament amb el sector, que pretén donar resposta a les noves necessitats i inquietuds dels diferents actors implicats.
Biodiversitat és sinònim de resistència i adaptació.
A major diversitat, major capacitat d'adaptació dels sistemes agraris davant les pertorbacions.
Els coneixements vinculats a aquests recursos fitogenètics, transmesos de generació en generació, tenen un gran valor com a element històric i cultural.
Aquesta experiència en els coneixements, reconeguts per les comunitats com a necessaris per a sobreviure i progressar, ens poden ajudar també a adaptar-nos al canvi climàtic.
A Catalunya, hi ha, en l'actualitat, diferents entitats que estan duent a terme, des de fa molt temps, tasques de conservació de varietats locals emprades en els sistemes agraris.
És en aquest marc que la creació d'un ajut per a la conservació d'aquest patrimoni fitogenètic ha de permetre potenciar la tasca que estan duent a terme aquestes entitats.
Per tot l'exposat, es considera necessari establir un ajut adreçat a promoure la conservació de les varietats locals de Catalunya que possibiliti la recuperació dels coneixements etnobotànics d'aquestes varietats, atès que formen part del patrimoni agrari de Catalunya.
El règim d'aquests ajuts és el que estableix el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minims en el sector agrícola (DOUE L- 352, de 24.12.2013).
Conseqüentment, valorada la conveniència de donar suport a les entitats del territori que estan realitzant tasques de conservació dels recursos fitogenètics a Catalunya mitjançant un ajut econòmic, i d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Agricultura i Ramaderia i en ús de les atribucions que m'han estat conferides,
Aprovar les bases reguladores dels ajuts destinats a la biodiversitat cultivada, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1, que és obligatori per a totes les persones sol·licitants, el qual consta a l'annex 2 d'aquesta Ordre.
Barcelona, 20 de juliol de 2020
L'objecte de l'ajut és fomentar la conservació del patrimoni fitogenètic català a fi de preservar les varietats locals d'interès agrari.
Seran beneficiàries d'aquests ajuts les entitats de conservació públiques i privades que duguin a terme tasques de conservació i caracterització de les varietats locals.
Aquestes entitats hauran de disposar d'un/a responsable del projecte, que ha de ser un/a tècnic/a degudament format/ada en matèria de conservació de recursos fitogenètics, la qual haurà d'assistir als cursos que, a tal efecte, siguin convocats per l'Administració catalana.
3.1 Per obtenir la condició de persones beneficiàries de les subvencions, els/les sol·licitants han de complir, des del moment de presentació de la sol·licitud, els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis rebut no ha de superar els límits establerts.
c) En cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
f) Quan es tracti d'entitats sense ànim de lucre, estar inscrites en el registre corresponent.
g) En cas de comptar amb centres laborals: complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
h) En cas de comptar amb centres i establiments oberts al públic: complir la normativa de política lingüística atenent els consumidors en qualsevol de les llengües oficials de Catalunya i redactant, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
i) En el cas de línies d'ajut en què les persones beneficiàries puguin ser fundacions, complir el deure de presentar els comptes anuals davant del protectorat.
j) En el cas de línies d'ajut en què la persona beneficiària pugui ser una associació o una fundació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
k) En el cas d'agrupació de persones físiques o jurídiques, no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
l) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
En el cas d'empreses de més de 150 treballadors, a més, disposar d'un pla d'igualtat entre dones i homes d'acord amb l'article 36 de la Llei 17/2015, de 21 de juliol.
m) Les persones sol·licitants d'aquests ajuts s'han d'adherir al codi ètic que figura com a annex 3.
3.2 Pel que fa a la concurrència amb altres ajuts, i sense perjudici del límit quantitatiu que disposa l'article 3.2 del Reglament (UE) 1408/2013, el règim d'acumulació amb altres ajuts de minimis es regeix per l'article 5 del Reglament esmentat.
Els ajuts que estableix aquesta Ordre són compatibles amb la mesura agroambiental de biodiversitat cultivada, recollida a l'Ordre ARP/33/2020, de 27 de març, per la qual s'aproven les bases reguladores dels ajuts associats al contracte global d'explotació, només pel que fa a l'actuació de multiplicació del material vegetal.
Seran actuacions subvencionables les següents:
a) Actuacions de prospecció: recerca de varietats locals i de la informació etnobotànica associada.
Varietat local d'interès agrari de Catalunya: conjunt de poblacions o clons d'una espècie vegetal, adaptades de manera natural a les condicions ambientals d'una zona determinada i associades generalment a un sistema de conreu tradicional.
b) Actuacions de caracterització de varietats: procés de descripció dels diferents caràcters morfològics, hereditaris, que poden ser observats amb facilitat, que s'expressen al llarg del cicle del cultiu, en tots els ambients, que permeten la seva distinció amb prou homogeneïtat i que manifesten prou estabilitat en les diferents generacions.
La caracterització implica la sembra/plantació amb disseny experimental de les varietats locals a caracteritzar que faciliti al personal tècnic i qualificat l'obtenció i el registre dels valors que permeten realitzar la caracterització mitjançant els descriptors acordats en la Comissió de Varietats Locals d'Interès Agrari de Catalunya.
Els resultats obtinguts es recolliran en els models normalitzats de les memòries de caracterització oficials del Departament d'Agricultura, Ramaderia, Pesca i Alimentació, que es poden trobar a la web gencat.cat vinculats al tràmit d'inscripció al Catàleg de varietats locals d'interès agrari de Catalunya.
En el cas de varietats duplicades, el personal tècnic del DARP avaluarà les duplicitats i resoldrà a favor d'una de les entitats, tenint en compte els criteris següents:
Les varietats locals hauran de ser caracteritzades d'acord amb les memòries de caracterització facilitades pel DARP amb l'objectiu de ser descrites i inscrites en el Catàleg de varietats locals d'interès agrari de Catalunya.
Les sol·licituds d'inscripció al Catàleg de varietats locals s'han de tramitar telemàticament.
c) Actuacions de manteniment dels bancs de germoplasma d'espècies agrícoles (lloc destinat a la conservació de la diversitat genètica del material vegetal) (inclou conservació in situ i/o ex situ ).
El banc pot conservar tant entrades de varietats locals amb cicle vegetatiu anual, bianual i plurianual com entrades de varietats d'espècies llenyoses (fruiters, vinya i olivera), amb un mínim de 40 entrades de varietats locals conservades.
S'entén per entrada d'una varietat local cada mostra de material vegetal que es conserva dins d'un banc de germoplasma.
- Conservació in situ: conservació dels ecosistemes i dels hàbitats naturals i manteniment i recuperació de varietats locals en el seu entorn natural, en el lloc on han desenvolupat les seves propietats específiques.
d) Actuacions de multiplicació: la multiplicació comporta el cultiu de les varietats locals amb la finalitat d'obtenir o produir material de multiplicació (llavors, empelts, esqueixos...).
Amb la multiplicació, les entitats subvencionades han de proporcionar, com a mínim, per a cada espècie el nombre de llavors que indiqui la instrucció tècnica que el DARP publicarà a tal efecte, sense perjudici que l'entitat pugui generar-ne més quantitat, ja sigui per raons de diversitat biològica o per a l'ús propi del banc o els seus projectes/activitats.
e) Realització d'anàlisis: aquesta actuació es podrà dur a terme sempre que se sol·licitin i certifiquin les actuacions vinculades, segons el tipus d'anàlisis.
Les analítiques objecte d'ajut s'han de realitzar en laboratoris que disposin de metodologies acreditades, en els casos que sigui possible:
- Analítiques sanitàries, nutricionals, sensorials, d'ADN, etc.: actuació vinculada a la de caracterització.
- Analítiques relatives a les principals malalties que es poden transmetre amb el material vegetal: actuació vinculada a la de conservació.
5.1 L'ajut té caràcter de subvenció directament aplicable a les despeses ocasionades per les actuacions assenyalades a l'apartat 4 d'aquest annex 1.
5.2 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria corresponent.
5.3 Es pot realitzar i sol·licitar l'ajut per a una o diverses actuacions, sense incompatibilitat entre si i amb un límit màxim de subvenció de 10.000 € per persona beneficiària, sempre que hi hagi disponibilitat pressupostària per a totes les persones sol·licitants.
5.4 La determinació de la quantia dels ajuts es realitzarà d'acord amb el nombre de sol·licituds i la disponibilitat pressupostària, i, en cas de manca pressupostària, es farà un prorrateig entre totes les persones sol·licitants.
5.5 L'import de l'ajut per a les actuacions dels apartats a), b) c) i d) de l'apartat 4 s'estableix d'acord amb els mòduls següents:
- Actuacions de prospecció de l'apartat 4 a): import de 740 €.
- Actuacions de caracterització de varietats locals de l'apartat 4 b): import de 1.450 euros per varietat local caracteritzada.
- Actuacions de manteniment del banc de germoplasma de l'apartat 4 c): no seran actuacions subvencionables les corresponents a bancs de germoplasma que disposin de menys de 40 entrades de varietats locals conservades.
L'import màxim serà el següent, segons el nombre d'entrades de varietats locals conservades en el banc de germoplasma:
Entre 40 i 100 entrades conservades: 3.950 €
Entre 101 i 200 entrades conservades: 4.950 €
Entre 201 i 300 entrades conservades: 5.950 €
Més de 300 entrades conservades: 6.950 €.
- Actuacions de multiplicació de l'article 4 d):
L'import variarà segons si la varietat multiplicada és al·lògama, autògama o de reproducció:
240 €/varietat al·lògama multiplicada
240 €/varietat de reproducció vegetativa.
5.6 Per a les actuacions de realització d'anàlisis de l'article 4 e), la subvenció serà del 100% del cost de l'actuació amb els límits màxims següents:
- analítiques sanitàries, nutricionals, sensorials, d'ADN, etc.: import màxim de 600 €
- analítiques relatives a les principals malalties que es poden transmetre amb el material vegetal: import màxim de 400 €.
6.1 Als efectes de l'actuació de realització d'anàlisis de l'apartat 4 e) d'aquestes bases, es consideren despeses subvencionables:
- Realització de les analítiques (sanitàries, nutricionals, sensorials, d'ADN, etc.).
- Realització de les analítiques (analítiques relatives a principals malalties que es poden transmetre amb el material vegetal).
6.2 Per a tota despesa subvencionable de l'apartat 4, es considera que la despesa ha estat realitzada quan hagi estat efectivament pagada amb anterioritat a la finalització del període de justificació establert a l'apartat 16 d'aquestes bases.
Les sol·licituds s'han de presentar per mitjans telemàtics a través de la pàgina http://seu.gencat.cat, d'acord amb el procediment establert en l'annex 2, mitjançant els formularis normalitzats establerts pel DARP.
8.1 Cal adjuntar a les sol·licituds la documentació que es detalla a continuació.
Si l'òrgan instructor, per causes alienes a la seva actuació, no pot aconseguir els documents, ha de requerir la persona beneficiària perquè els aporti en el termini de 10 dies hàbils.
a) Formulari de la sol·licitud d'ajut que figura en la pàgina web esmentada a l'apartat anterior, amb les dades de la persona sol·licitant.
b) Verificació de les dades d'identitat de la persona sol·licitant o de qui la representi, corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 7.4.
c) Acreditació de la representació per qualsevol mitjà vàlid en el dret que en deixi constància, si escau.
d) Còpia de les escriptures i/o els estatuts registrats, si escau.
e) Certificat de l'acord de l'òrgan competent segons els estatuts per sol·licitar l'ajut i acceptar els compromisos corresponents.
f) Certificat actualitzat d'inscripció en el registre administratiu corresponent.
g) Memòria on es detallin les actuacions a realitzar durant aquesta anualitat, d'acord amb un model normalitzat establert pel DARP que es podrà descarregar de l'adreça web del DARP.
h) Certificats justificatius de la formació del/de la tècnic/a responsable del projecte.
8.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Totes les dades que consten a la sol·licitud són certes, compleix el requisit de persona beneficiària i es compromet a aportar les dades i els documents necessaris per a la seva comprovació.
b) El compte on s'ha d'ingressar l'import de l'ajut, detallat a l'imprès de sol·licitud, ha de pertànyer a la persona beneficiària de l'ajut.
c) No està sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) Declaració sobre si s'han demanat i/o s'han obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda.
En cas d'haver rebut ajuts de minims en l'exercici fiscal actual i en els dos exercicis fiscals anteriors, l'ajut global de minimis que ha rebut no supera els límits establerts.
e) Compleix la quota de reserva per a la integració social del personal discapacitat que estableix la legislació vigent, si escau.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i per intervenir-hi en els seus centres de treball.
g) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb la Llei 17/2015, de 21 de juliol.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, en cas que el pla no constés en el Registre esmentat, la persona beneficiària l'haurà d'aportar.
i) Quan es tracti d'entitats sense ànim de lucre: estar inscrites en el registre corresponent.
j) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
k) Quan es tracti de centres i establiments oberts al públic, complir la normativa de política lingüística: atendre els consumidors en qualsevol de les llengües oficials de Catalunya i redactar, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
l) En el cas de les fundacions, complir la normativa en relació amb els comptes: haver complert el deure de presentar els comptes anuals davant del protectorat.
m) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
8.3 En la sol·licitud de l'ajut, la persona interessada ha d'indicar si autoritza el DARP a obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
8.4 La presentació de la sol·licitud de subvenció faculta el DARP per comprovar la conformitat de les dades que conté o que s'hi declaren.
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible de dades i registres de què disposen.
11.1 El procediment de tramitació d'aquests ajuts és de concurrència no competitiva, de manera que, si s'exhaureix el pressupost fixat en la convocatòria, s'aplicarà el prorrateig entre totes les sol·licituds auxiliables.
11.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al tauler electrònic de l'Administració de la Generalitat de Catalunya [URL].
11.3 L'òrgan instructor dels expedients d'ajuts és el Servei d'Ordenació Agrícola i l'òrgan competent per emetre la resolució sobre les sol·licituds de subvenció és la persona titular de la Direcció General d'Agricultura i Ramaderia.
11.4 A aquests efectes, es nomena una Comissió de Valoració que serà l'òrgan col·legiat encarregat de valorar les sol·licituds d'ajuts, formada per la titular de la Sub-direcció General d'Agricultura, la persona titular del Servei de Sanitat Vegetal i la persona titular del Servei de Sòls i Gestió Mediambiental de la Producció Agrària.
La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
11.5 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons, d'acord amb el sistema de prorrateig que preveu l'apartat 11.1 d'aquestes bases reguladores.
11.6 Un cop avaluades les sol·licituds, l'òrgan instructor formularà la proposta de resolució provisional de concessió de les subvencions, d'acord amb l'informe de la Comissió de Valoració.
11.7 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Proposta de resolució provisional, acceptació de la subvenció, i presentació de documentació
12.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
12.2 La proposta de resolució ha de contenir la llista de sol·licitants proposats per a ser persones beneficiàries de les subvencions.
Les persones proposades com a beneficiàries de les subvencions han de presentar la documentació que els sigui requerida d'acord amb els apartats 7 i 8 d'aquestes bases, dins el termini de 10 dies hàbils a comptar de l'endemà de la publicació o notificació de la proposta provisional de concessió.
12.3 La proposta de resolució provisional s'entendrà acceptada tàcitament si la persona proposada com a beneficiària no presenta cap al·legació dins del termini de 10 dies hàbils a comptar des de l'endemà de la publicació o notificació de la resolució provisional.
12.4 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
13.2 Comportarà el desistiment de la sol·licitud:
a) La manca de presentació de qualsevol dels documents establerts en l'apartat 7 o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació de la documentació que sigui requerida, en els termes previstos a la base 12.
13.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
13.4 Qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor ha d'acceptar-ho.
14.1 D'acord amb la documentació presentada, les comprovacions d'ofici efectuades i l'informe de la Comissió de Valoració, una vegada comprovat el compliment dels requisits sense que s'hagi d'efectuar cap justificació posterior, l'òrgan instructor elevarà la proposta de resolució corresponent a l'òrgan competent per resoldre.
14.2 La resolució de concessió contindrà, com a mínim, l'import màxim de l'ajut, les condicions que haurà de complir la persona beneficiària, el caràcter d'ajut de minimis d'acord amb Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L-352, de 24.12.2013), i la via de recurs que correspongui.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que és al corrent de les seves obligacions amb l'Administració tributària i la social i amb la Generalitat de Catalunya.
14.3 La resolució s'efectuarà mitjançant publicació al Tauler electrònic de l'Administració de la Generalitat de Catalunya [URL].
Aquesta publicació substitueix la notificació individual i té els mateixos efectes, i indicarà els recursos que escaiguin, l'òrgan davant el qual s'han d'interposar i el termini per interposar-los.
14.4 Contra la resolució del director o la directora general d'Agricultura i Ramaderia, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en qualsevol moment a partir de l'endemà del dia en què s'exhaureixi el termini per resoldre i notificar, tal com estableix l'apartat anterior.
Els ajuts concedits es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts, fent ús els mitjans electrònics establerts.
16.1 Les persones beneficiàries de l'ajut han d'haver realitzat les actuacions objecte dels ajuts i justificar-les en el termini que estableixi la resolució de convocatòria, i, en tot cas, com a màxim fins al 31 de desembre de 2020.
16.2 La justificació de l'ajut es durà a terme per mitjans exclusivament telemàtics, mitjançant la pàgina web http://seu.gencat.cat i d'acord amb el procediment que estableix l'annex 2.
Caldrà presentar el compte justificatiu que inclourà la documentació següent:
a) Una memòria explicativa del compliment de la finalitat de l'acció, l'activitat o el projecte subvencionats, amb indicació de les activitats realitzades i dels resultats obtinguts d'acord amb el model normalitzat que es podrà obtenir a la seu electrònica https://seu.gencat.cat.
El contingut de la memòria variarà segons el tipus d'actuacions a justificar:
- Actuacions de prospecció de l'apartat 4 a): relació de prospeccions realitzades i/o còpia de les fitxes de prospecció.
- Actuacions de caracterització de l'apartat 4 b): memòria tècnica de cadascuna de les varietats caracteritzades, segons models normalitzats, que inclogui l'acreditació de l'antiguitat del conreu i les imatges de les varietats; còpia de la sol·licitud d'inscripció al Catàleg de varietats locals de cadascuna de les varietats caracteritzades.
- Actuacions de manteniment dels bancs de llavors de l'apartat 4 c) (conservació in situ i/o conservació ex situ): llistat de totes les varietats conservades al banc o a les col·leccions de plantes vives, còpia del quadern de camp actualitzat on estiguin registrades totes les actuacions realitzades durant la vida del conreu i croquis de situació de les espècies llenyoses, si s'escau.
- Actuacions de multiplicació de l'apartat 4 d): informe del resultat de la multiplicació de les varietats locals amb la indicació del nombre de llavors / nombre de plantes obtingudes de cadascuna de les varietats locals multiplicades.
- Actuacions de realització d'anàlisis de l'apartat 4 e): resultats de les analítiques realitzades (analítiques sanitàries, nutricionals, sensorials, d'ADN, o bé analítiques relatives a les principals malalties que es poden transmetre amb el material vegetal).
b) Una memòria econòmica d'acord amb el model normalitzat que consta a la seu electrònica https://seu.gencat.cat i que ha de contenir:
b.1) Per a les actuacions de l'apartat 4 lletres a) b) c) i d): declaració de la persona sol·licitant sobre el nombre d'actuacions realitzades de cada tipus i la quantia de la subvenció calculada sobre la base de les activitats descrites a la memòria d'actuació.
b.2) Per a l'actuació de realització d'anàlisis de l'apartat 4 lletra e):
- Declaració de la persona sol·licitant sobre el cost de les activitats realitzades amb una relació classificada de les despeses de l'activitat, amb la identificació del creditor o la creditora, el número de la factura o el document de valor probatori equivalent en el tràfic mercantil, l'import, la data d'emissió i, si és el cas, la data de pagament.
- Les còpies digitalitzades de les factures o els documents de valor probatori equivalent en el tràfic jurídic mercantil o amb eficàcia administrativa i, si s'escau, de la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import per part del creditor o la creditora.
- Declaració responsable de la persona beneficiària amb el contingut mínim següent:
Les còpies digitalitzades dels justificants de les despeses presentades reprodueixen exactament els documents originals en poder de la persona beneficiària.
Els justificants de despesa s'han imputat a les diferents fonts de finançament de manera que no se supera l'import unitari de cada justificant.
El total de les fonts de finançament no supera el cost de l'actuació subvencionada.
Es disposa d'un sistema de comptabilitat separada o els justificants de despesa tenen assignat un codi comptable comú a les transaccions relacionades amb l'actuació subvencionada.
17.1 La proposta de pagament de la subvenció es realitzarà amb una certificació prèvia segons la qual l'activitat i la despesa realitzades estan justificades degudament.
Als efectes de l'article 15.2 de l'Ordre ECO/172/2015, de 3 de juny, sobre les formes de justificació de subvencions, es delega la competència per realitzar l'esmentada certificació en els caps de Servei de Coordinació i Gestió Territorial dels Serveis Territorials del DARP corresponents.
17.2 Les persones beneficiaris de l'ajut, per rebre l'import de les subvencions, han d'estar al corrent de les obligacions amb l'Administració tributària i la social en el moment en què el DARP realitzi les comprovacions corresponents amb l'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
17.3 Les persones beneficiàries de l'ajut estan obligades a facilitar tota la informació que els sigui requerida per la Intervenció General de la Generalitat de Catalunya, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
17.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
Obligacions de les persones beneficiàries de l'ajut
Les persones beneficiàries de l'ajut han de complir les obligacions següents:
a) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
b) Comunicar a l'òrgan instructor els ajuts, els ingressos o els recursos obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció (aquesta comunicació s'haurà de fer tan bon punt es coneguin, i, en tot cas, abans de la justificació de l'aplicació dels fons rebuts).
c) Les que regulen els articles 90 bis i 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
d) Les altres obligacions que preveuen la normativa vigent en matèria de subvencions i aquestes bases reguladores.
e) Facilitar al DARP una mostra de llavors de les varietats caracteritzades mitjançant aquest ajut que hagin sol·licitat la inscripció en el Catàleg de varietats locals d'interès agrari de Catalunya, al banc de llavors del DARP, en un termini màxim de 2 anys.
Aquesta mostra haurà de ser suficient, en nombre i qualitat, per poder ser conservada al banc de llavors del DARP i per poder tramitar-ne la inscripció al Registre de Varietats Comercials (RVC) del Ministeri d'Agricultura, Pesca i Alimentació (MAPA).
f) En el cas que, amb l'actuació de caracterització, s'acabi inscrivint la varietat al Catàleg de varietats locals d'interès agrari de Catalunya, caldrà presentar, en el termini de 3 anys a comptar des de la data d'inscripció al Catàleg, la sol·licitud d'inscripció de la varietat al RVC del MAPA, segons les diferents modalitats d'inscripció.
g) Conservar in situ i ex situ les varietats locals caracteritzades, com a mínim, durant 5 anys, excepte en el cas de varietats locals no llenyoses, en què la conservació in situ serà només obligatòria durant un any de la durada de la mesura.
A partir d'aquest període, i en el cas de no poder continuar la conservació ex situ, l'entitat ho comunicarà al DARP perquè el DARP pugui prendre les mesures que consideri necessàries per evitar la pèrdua de les col·leccions existents.
Revocació i reintegrament de les quantitats percebudes indegudament.
20.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides, amb l'obligació per part de la persona beneficiària de retornar l'import rebut i de pagar els interessos corresponents, en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions, i també en el cas d'incompliment dels requisits i les condicions establerts en aquestes bases reguladores.
20.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
20.3 També s'escaurà el reintegrament de les quantitats percebudes i l'exigència d'interès de demora corresponent, des del moment del pagament de l'ajut fins a la data en què s'acordi que escau el reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
També es pot exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre, sobre aplicació dels articles 107 i 108 del Tractat de funcionament de la Unió Europea als ajuts de minimis al sector agrícola, i d'acord amb l'article 6 del mateix Reglament.
20.4 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
A aquests efectes, l'òrgan competent per instruir el procediment de revocació i/o reintegrament és el Servei d'Ordenació Agrícola i l'òrgan competent per resoldre la persona titular de la Direcció General d'Agricultura i Ramaderia, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les instal·lacions i/o parcel·les de les persones sol·licitants per comprovar que es compleixen els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament, si s'escau, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que es puguin derivar de la normativa sectorial aplicable.
23.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer de persones que sol·liciten o són beneficiàries d'ajuts d'estat de minimis en matèria d'agricultura i ramaderia de la Direcció General d'Agricultura i Ramaderia regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca i Alimentació i l'Institut Català de la Vinya i el Vi (DOGC núm. 6468, de 27.9.2013).
Les persones interessades poden exercir els drets de l'afectat mitjançant escrit adreçat a la Direcció General d'Agricultura i Ramaderia (Gran Via de les Corts Catalanes, 612-614, 08007 Barcelona; 93 304 67 00 i [EMAIL] ).
23.2 A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE, del Reglament general de protecció de dades, i la Llei orgànica 3/2018, de 5 de desembre, de protecció de dades personals i garantia dels drets digitals.
Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la seu electrònica, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
El procediment de sol·licitud dels ajuts regulats en l'annex 1 s'adapta a les peculiaritats de la tramitació utilitzant tècniques telemàtiques mitjançant les normes d'aquest annex 2.
4.2 En cas que la persona sol·licitant sigui una persona jurídica, per realitzar la sol·licitud serà necessari el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.1 La presentació de sol·licituds a través dels mitjans telemàtics establerts a l'apartat 2 d'aquest annex 2 es pot fer tots els dies de l'any durant les vint-i-quatre hores del dia, en els termes d'aquesta convocatòria.
En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància i s'indiquin els registres presencials on pot presentar la documentació alternativament, amb informació sobre els efectes d'aquesta interrupció del funcionament en el còmput dels terminis.
6.1 D'acord amb l'article 3.9 de la Llei 59/2003, de 19 de desembre, de signatura electrònica, el DARP reconeix la validesa i l'eficàcia de les sol·licituds presentades telemàticament sempre que es compleixi el mecanisme d'identificació de l'apartat 4 d'aquest annex 2.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual ncompliment d'aquests principis i regles.